Lina Žutautė

Lina Žutautė (g. 1973 m. spalio 3 d. Šiauliuose) – knygų vaikams iliustruotoja ir rašytoja. Labiausiai išgarsėjo paveikslėlių knygelėmis apie neklaužadą mergaitę Kakę Makę.

 Biografija 

Gimė Šiauliuose, mokėsi Šiaulių vaikų dailės mokykloje. 1992–1999 m. studijavo Šiaulių universitete, Menų fakultete. Kurį laiką dirbo dizainere. Pastaraisiais metais – laisvai samdoma iliustruotoja ir vaikų rašytoja. 

Pirmoji autorinė knyga („Kakė Makė ir Netvarkos nykštukas“) pasirodė 2010 m. ir Tarptautinės vaikų ir jaunimo literatūros asociacijos (IBBY) buvo pripažinta geriausia knyga mažiesiems skaitytojamshttp://rubinaitis.lnb.lt/index.php?2464238505 .

Už 2012 m. pasirodžiusią autorinę knygą „Ferdinandas ir Pū“ Tarptautinės vaikų ir jaunimo literatūros asociacija (IBBY) įteikė Prano Mašioto premiją (Geriausia 2012 metų knyga vaikams ir paaugliamshttp://rubinaitis.lnb.lt/index.php?380158060 ). 

2013 metais L. Žutautei įteikta Vaikų literatūros premija (Už kūrybą vaikams, už vaizdo ir žodžio dermę).

2014 m. knyga "Ferdinandas ir Pū" įrašyta į IBBY garbės sąrašą.

Linos Žutautės kūryba išversta į rusų, latvių, estų, danų, korėjiečių ir daugybę kitų kalbų.

 Bibliografija 
 Iliustruotos knygos (lietuvių k.) 

 Gendrutis Morkūnas. Grįžimo istorija: apysaka. – Vilnius: Nieko rimto, 2007.
 Gianni Rodari. Džipas televizoriuje: apysaka. – Vilnius: Nieko rimto, 2008.
 Gendrutis Morkūnas. Blusyno pasakojimai: apsakymai. – Vilnius: Nieko rimto, 2008.
 Anzelmas Matutis. Bruknės karoliai: eilėraščių rinktinė. – Vilnius: Alma littera, 2008.
 Gendrutis Morkūnas. Velniškai karštos atostogos: apysaka. – Vilnius: Nieko rimto, 2009.
 Gendrutis Morkūnas. Iš nuomšiko gyvenimo: apysaka. – Vilnius: Nieko rimto, 2010.
 Gianni Rodari. Kiti nutikimai orbitoje: pasakaitės. – Vilnius: Nieko rimto, 2010.
 Velnių ežeras: lietuvių pasakos ir sakmės. – Kaunas: Šviesa, 2011.
 Gregorijus Osteris. Patarimai atbulai: knyga neklaužadoms ir jų tėveliams. – Vilnius: Alma littera, 2012.
 Rita Makarskaitė–Petkevičienė, Violeta Varnagirienė. Raktas, atrakinantis visas Pasaulio pažinimo karalystės duris: vadovėlis 1 klasei. – Kaunas: Šviesa, 2012.
 Rita Makarskaitė–Petkevičienė; Violeta Varnagirienė. Raktas, atrakinantis visas Pasaulio pažinimo karalystės duris: testai 3 klasei . – Kaunas: Šviesa, 2013.
 Rita Makarskaitė–Petkevičienė; Violeta Varnagirienė. Raktas, atrakinantis visas Pasaulio pažinimo karalystės duris: testai 2 klasei. – Kaunas: Šviesa, 2013.
 Rita Makarskaitė–Petkevičienė; Violeta Varnagirienė. Raktas, atrakinantis visas Pasaulio pažinimo karalystės duris: testai 4 klasei. – Kaunas: Šviesa, 2014. 

 Originali literatūra su autorės iliustracijomis 

 Kakė Makė ir Netvarkos nykštukas: pasaka. – Vilnius: Alma littera, 2010.
 Du paršeliai: pasaka. – Vilnius: Alma littera, 2011.
 Kakė Makė ir pabėgusios ausys: pasaka. – Vilnius: Alma littera, 2012.
 Ferdinandas ir Pū: pasaka. – Vilnius: Alma littera, 2012.
 Ferdinandas ir Pū. Žygis į Australiją: pasaka. – Vilnius: Alma littera, 2013.
 Kakė Makė ir didelė Tamsa: pasaka. – Vilnius: Alma littera, 2013.
 Kakė Makė ir svajonių gimtadienis: pasaka. – Vilnius: Alma littera, 2014.
 Kakė Makė ir pavogtas laikas: pasaka. – Vilnius: Alma littera, 2015.
 Kakė Makė ir dantukų fėjos puota: pasaka. – Vilnius: Alma littera, 2016.
 Kakė Makė ir Supertėčio diena: pasaka. – Vilnius: Alma littera, 2017.
 Kniūkiai: pasaka. – Vilnius: Alma littera, 2018.
 Netvarkos nykštukas ir netikėtas svečias: pasaka. – Vilnius: Alma littera, 2018.
 Kakė Makė ir draugystės šluota: pasaka. – Vilnius: Alma littera, 2019.
 Kakės Makės monstropedija – Vilnius: Alma littera, 2020.

 Išnašos 

 Nuorodos 

 Knygų vaikams autorė Lina Žutautė: „Kakės Makės“ languotas kelnes nešiojau vaikystėje“. bernardinai.lt, 2011 m. rugpjūčio 8 d.
 Lina Žutautė: „Vaikų literatūra turi skatinti tikėti, kad gėris visada nugali“. Ikimokyklinis.lt, 2013 m. liepos 29 d. 
 Rašytoja Lina Žutautė – apie meną, vaikiškas knygas ir skaitymą. 15min.lt, 2014 m. rugpjūčio 4 d.
 Lina Žutautė: „Su vaiku galima kalbėti apie viską: svajones, jausmus, senatvę, mirtį“. eLaima.lt, 2017 m. spalio 16 d.
 Lina Žutautė: „Kakės Makės fenomeną sukūrusi rašytoja išleido knygą – apie dingstančias kojines“. Zmones.lt, 2018 m. vasario 19 d. 

Kategorija:Vaikų rašytojai 
Kategorija:Lietuvos iliustratoriai